

 Gradsko vijeće

KLASA:944-01/17-01/11

URBROJ:2186/18-02/1-17-2

Ludbreg, 19. prosinca 2017. g. PRIJEDLOG

Na temelju članka 35. Zakona o vlasništvu i drugim stvarnim pravima (NN br. 91/96, 73/00, 114/01, 79/06, 141/06 146/08, 38/09, 153/09, 143/12 i 152/14), članka 103. Zakona o cestama (NN br. 84/11, 22/13, 54/13, 148/13, 92/14) i članka 33. Statuta Grada Ludbrega («Službeni vjesnik Varaždinske županije» br. 23/09, 17/13, 40/13 – pročišćeni tekst), Gradsko vijeće Grada Ludbrega na 4. sjednici održanoj dana 19. prosinca 2017. g., donosi

# O D L U K U

**o ukidanju svojstva javnog dobra u k.o. Vinogradi Ludbreški**

## Članak 1.

 **Ukida se svojstvo javnog dobra u općoj uporabi** na nekretnini upisanoj **u zk.ul.br. 8838 k.o. Vinogradi Ludbreški**, i to na:

* **čkbr. 1795** – put Vinogradec od 137 m2, koja je nekretnina upisana kao vlasništvo Grada Ludbrega, Ludbreg, Trg Svetog Trojstva 14, OIB:84947290034, u 1/1 dijelova.

## Članak 2.

Općinski sud u Varaždinu, Zemljišno-knjižni odjel u Ludbregu, izvršiti će upis brisanja zabilježbe pod brojem Z-2516/14, da je nekretnina iz članka 1. ove Odluke, javno dobro u općoj uporabi.

Članak 3.

 Svojstvo javnog dobra u općoj uporabi na nekretnini iz članka 1. ove Odluke ukida se s obzirom da u naravi put ne postoji i nije u javnoj funkciji nerazvrstane ceste, već se na istome nalazi vinograd i okružen je zemljištem jednog vlasnika pa se nitko drugi ne može njime služiti.

Postupak se pokreće povodom zahtjeva Miroslava Horvata, Ludbreg, Ulica Ivane Brlić Mažuranić 11, OIB: 09460940494, vlasnika susjednih čkbr. 1793, 1794 i 1796 u k.o. Vinogradi L., koji navodi da put u naravi ne postoji jer se cijelom njegovom dužinom nalazi njegov vinograd i put je u potpunosti okružen zemljištem u njegovom vlasništvu tako da se njime ne može nitko koristiti osim njega. Isto tako navodi da čestica puta nije povezana s ni jednom drugome česticom puta tako da se niti po toj osnovi nitko ne može njime koristiti.

Članak 4.

Ova Odluka stupa na snagu danom donošenja.

 **Predsjednik**

 **Gradskog vijeća**

 Antun Šimić